|  |
| --- |
| **Høringssvar Budget 2019** |
| **Emne / Overskrift:** Reduktionspulje 2019 |
| **Fagudvalg** (Sæt kryds)Økonomiudvalget \_x\_Børne- og Skoleudvalget \_x\_Fritids- og Kulturudvalget \_\_\_Beskæftigelses- og Uddannelsesudvalget Ældreomsorgsudvalget \_\_\_Social- og Sundhedsudvalget \_\_\_Teknik- og Miljøudvalget \_\_\_  | **Afsender:** Midtvendsyssel Lærerkreds |
| **Høringssvar:**Midtvendsyssel Lærerkreds ønsker hermed at udtale sig vedrørende forslag til budget 2019 og til det afdækningskatalog, der er lagt frem på Børne- og Skoleudvalgets område.**Budget 2019:**Ud fra det fremlagte budget for 2019 kan Midtvendsyssel Lærerkreds desværre konstatere, at der endnu engang påtænkes besparelser på skoleområdet. Med et skolevæsen, der i forvejen ligger utrolig lavt i ressourcetildeling, vil selv en lille besparelse kunne mærkes.Det er vigtigt at bevare en god folkeskole i Brønderslev Kommune, da et godt skoletilbud er med til at gøre kommunen attraktiv at bosætte sig i for familier. Desværre har vi på det seneste set, at der er kræfter, der arbejder på at oprette endnu en friskole i kommunen. Denne gang er det ikke ideologiske eller lokale interesser, der er drivkraften, men en protest mod de store besparelser, folkeskolen i kommunen har været udsat for gennem en årrække.Kommunen har indtil videre ligget rigtigt fint, både hvad angår de nationale test og afgangsprøverne. Vi frygter med yderligere besparelser på området, at kvaliteten i undervisningen vil falde, hvilket vil afspejle sig på disse parametre. Med færre ressourcer vil den enkelte elev uundgåeligt opleve mindre hjælp og vejledning. **Afdækningskataloget:** I afdækningskataloget er der foreslået en række muligheder for besparelser på skoleområdet. For kredsen er det vigtigt, at der ikke spares på de svageste elever. Det er vigtigt, at Brønderslev Kommune fortsat kan give alle børn den nødvendige støtte, så de får en mulighed for en ungdomsuddannelse. En nedlæggelse af erhvervsklassen vil betyde, at de elever, der profiterer af en praktisk tilgang til deres læring, vil være at finde i almenklasserne. Godt nok foreslås det, at hvert distrikt tildeles 100.000 kr. til etablering af praktikaftaler, men eleverne vil ikke få den særligt tilrettelagte undervisning, der relaterer til den praktik, de er i. For netop disse elever er en praksisnær undervisning alfa og omega for lysten til at lære.Folkeskolereformen lægger vægt på bevægelse og aktiviteter ud af huset, og derfor vil en nedlæggelse af naturvejledningen eller af lejrskolerne være en modsætning til intentionerne bag reformen. Lejrskolerne har både et undervisningsmæssigt og socialt sigte og er med til at styrke klassernes faglige og sociale miljø. De er med til at højne elevernes trivsel, som netop er et af formålene med folkeskolereformen. Unge, som mistrives i skolen – især fagligt – har væsentlig større risiko for ikke at komme videre i uddannelsessystemet. Det viser SFI’s rapport ”Unge i Danmark – 18 år og på vej til voksenlivet”.**Arbejdsmiljø:** Som politiker har I et stort ansvar for at sikre en høj kvalitet i undervisningen og et godt arbejdsmiljø på skolerne. Lærerne oplever i dag, at der er alt for mange opgaver, og desværre opleves også, at kvaliteten i undervisningen falder pga. manglende lærerressourcer. Lærerne er meget pligtopfyldende og arbejder særdeles professionelt, men grænsen er nået. ”Citronen” kan ikke presses mere!Med venlig hilsenMidtvendsyssel Lærerkreds Formand Næstformand Kirsten Tranekær Lars Andreasen |